CELEX: 32021R0723
Language: lt
Date: 2021-02-26 00:00:00
Title: Komisijos deleguotasis reglamentas (ES) 2021/723 2021 m. vasario 26 d. kuriuo papildomos Europos Parlamento ir Tarybos reglamento (ES) 2019/787 nuostatos dėl viešo registro, į kurį įtraukiamos spiritinių gėrimų brandinimo procesams prižiūrėti kiekvienos valstybės narės paskirtos institucijos, sukūrimo

2021 5 5   
               
               
                  LT
               
               
                  Europos Sąjungos oficialusis leidinys
               
               
                  L 155/1
               
            
         KOMISIJOS DELEGUOTASIS REGLAMENTAS (ES) 2021/723
         2021 m. vasario 26 d.
         kuriuo papildomos Europos Parlamento ir Tarybos reglamento (ES) 2019/787 nuostatos dėl viešo registro, į kurį įtraukiamos spiritinių gėrimų brandinimo procesams prižiūrėti kiekvienos valstybės narės paskirtos institucijos, sukūrimo
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. balandžio 17 d. Europos Parlamento ir Tarybos reglamentą (ES) 2019/787 dėl spiritinių gėrimų apibrėžties, apibūdinimo, pateikimo ir ženklinimo, spiritinių gėrimų pavadinimų naudojimo pateikiant ir ženklinant kitus maisto produktus, spiritinių gėrimų geografinių nuorodų apsaugos ir žemės ūkio kilmės etilo alkoholio ir distiliatų naudojimo gaminant alkoholinius gėrimus, kuriuo panaikinamas Reglamentas (EB) Nr. 110/2008 (1), ypač į jo 19 straipsnio 2 dalį,
         kadangi:
         
                     (1)
                  
                  
                     Reglamento (ES) 2019/787 13 straipsnio 6 dalyje reikalaujama, kad spiritinių gėrimų brandinimo operacijos būtų atliekamos prižiūrint valstybės narės mokesčių institucijoms arba kitoms lygiavertes garantijas suteikiančioms institucijoms;
                  
               
                     (2)
                  
                  
                     šiuo tikslu kiekviena valstybė narė turi paskirti institucijas, atsakingas už tokių brandinimo procesų priežiūrą, ir apie tai informuoti Komisiją, kad ji galėtų sukurti viešą registrą, į kurį būtų įtraukiamos tos paskirtos institucijos;
                  
               
                     (3)
                  
                  
                     šiuo tikslu tikslinga nustatyti to viešojo registro sukūrimo taisykles;
                  
               
                     (4)
                  
                  
                     šis reglamentas turėtų būti taikomas nuo 2021 m. gegužės 25 d. pagal Reglamento (ES) 2019/787 51 straipsnio 3 dalį,
                  
               PRIĖMĖ ŠĮ REGLAMENTĄ:
         
            1 straipsnis
            Viešasis registras, į kurį įtraukiamos spiritinių gėrimų brandinimo procesams prižiūrėti paskirtos institucijos
            
               1.   Remdamasi valstybių narių pranešimais pagal Komisijos įgyvendinimo reglamento (ES) 2021/724 (2) 1 straipsnio 1 dalį, Komisija sudaro ir atnaujina spiritinių gėrimų brandinimo procesams prižiūrėti paskirtų institucijų sąrašą.
            
            
               2.   Komisija sukuria viešą registrą, kuriame pateikiamas atnaujintas brandinimo procesams prižiūrėti kiekvienoje valstybėje narėje paskirtų institucijų sąrašas. Tas registras sudaromas kaip viešai prieinama elektroninė duomenų bazė.
            
         
         
            2 straipsnis
            Įsigaliojimas ir taikymas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. gegužės 25 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. vasario 26 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 130, 2019 5 17, p. 1.
         
            (2)  2021 m. kovo 3 d. Komisijos įgyvendinimo reglamentas (ES) 2021/724kuriuo nustatomos Europos Parlamento ir Tarybos reglamento (ES) 2019/787 taikymo taisyklės, susijusios su valstybių narių pranešimais Komisijai dėl institucijų, paskirtų prižiūrėti spiritinių gėrimų brandinimo procesus, ir kompetentingų institucijų, atsakingų už atitikties tam reglamentui užtikrinimą (žr. šio Oficialiojo leidinio p. 3).